
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 633 

13 Μαρτίου 2014 


ΑΠΟΦΑΣΕΙ Σ 

Αριθμ. οικ. Α3/13948/1902 

Υπάλληλοι - εξεταστές για την δοκιμασία προσόντων 
και συμπεριφοράς των υποψηφίων οδηγών και οδη¬ 
γών μοτοποδηλάτων, μοτοσικλετών και αυτοκινήτων. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του ν.2696/1999 (Α'57) «Κύρωση του Κώδικα Οδικής 
Κυκλοφορίας», όπως ισχύει. 

β) του άρθρου 16 παρ. 4 του ν.2592/1998 (Α' 57) «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις», όπως τροποποιήθηκε με το άρθρο 10 του 
ν.2898/2001 (Α'71). 

γ) του π.δ.51/2012 (ΑΊ01) «Προσαρμογή της ελληνικής 
νομοθεσίας προς την Οδηγία 2006/126/ΕΚ του Ευρωπα¬ 
ϊκού Κοινοβουλίου και του Συμβουλίου της 20ης Δεκεμ¬ 
βρίου 2006, όπως τροποποιήθηκε με τις Οδηγίες 2008/65/ 
ΕΚ της Επιτροπής της 27ης Ιουνίου 2008, 2009/113/ΕΚ 
της Επιτροπής της 25ης Αυγούστου 2009 και 2011/94/ΕΕ 
της Επιτροπής της 28ης Νοεμβρίου 2011», όπως ισχύει. 

δ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κωδικο- 
ποιήθηκε με το άρθρο πρώτο του π.δ.63/2005 (Α'98). 

ε) του άρθρου 2, του ν.3897/2010 (Α'208) «Σύσταση 
Εθνικού Συμβουλίου Οδικής Ασφάλειας και Γ ενικής Δι¬ 
εύθυνσης Οδικής Ασφάλειας, εποπτεία και βελτίωση 
του θεσμού του τεχνικού ελέγχου οχημάτων για την 
προαγωγή της Οδικής Ασφάλειας και την προστασία 
του περιβάλλοντος, κύρωση Σύμβασης μεταξύ Ελληνι¬ 
κού Δημοσίου και Ο.Α.Σ.Θ. και άλλες διατάξεις». 

στ) του άρθρου 1 του π.δ.85/2012 (Α'141) «Ίδρυση και 
μετονομασία Υπουργείων, μεταφορά και κατάργηση 
υπηρεσιών», όπως ισχύει. 

ζ) του π.δ. 119/2013 (ΑΊ53) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

η) της υπ’ αριθμ. 1135/8-7-2013 (ΦΕΚ. 324/Υ.Ο.Δ.Δ.) Από¬ 
φασης του Πρωθυπουργού και του Υπουργού Υποδομών, 
Μεταφορών και Δικτύων «Διορισμός Γ ενικού Γ ραμματέα 
του Υπουργείου Υποδομών, Μεταφορών και Δικτύων». 


θ) της υπ’ αριθμ. 329/3-7-2013 (ΒΊ655) Απόφασης του 
Πρωθυπουργού και του Υπουργού Υποδομών, Μεταφο¬ 
ρών και Δικτύων «Καθορισμός αρμοδιοτήτων του Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου». 

2. Την ανάγκη καθορισμού των αναγκαίων λεπτομερει¬ 
ών για την εφαρμογή των προϋποθέσεων και διαδικα¬ 
σιών ανάδειξης υπαλλήλων - εξεταστών της πρακτικής 
εξέτασης υποψηφίων οδηγών και οδηγών. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΑΡΘΡΟ 1 

Προσόντα εξεταστών της δοκιμασίας προσόντων και 
συμπεριφοράς υποψηφίων οδηγών και οδηγών 

1. Οι υπάλληλοι - εξεταστές της δοκιμασίας προσό¬ 
ντων και συμπεριφοράς υποψηφίων οδηγών και οδη¬ 
γών όλων των κατηγοριών άδειας οδήγησης έχουν κατ’ 
ελάχιστον, τα ουσιαστικά προσόντα που ορίζονται στο 
σημείο 1 του Παραρτήματος IV του π.δ. 51/2012 (Α'101), 
όπως ισχύει. 

2. Η πιστοποίηση των ουσιαστικών προσόντων των 
υπαλλήλων - εξεταστών πραγματοποιείται με την επι¬ 
τυχή παρακολούθηση των προγραμμάτων αρχικής κα¬ 
τάρτισης του άρθρου 2, και, εν συνεχεία, με την επιτυ¬ 
χή διαρκή τους επιμόρφωση, όπως αυτή ορίζεται στο 
άρθρο 3. 

3. Οι υπάλληλοι - εξεταστές της δοκιμασίας προσό¬ 
ντων και συμπεριφοράς υποψηφίων οδηγών και οδηγών 
κατηγορίας Β έχουν τα εξής τυπικά προσόντα: 

α. Είναι κάτοχοι άδειας οδήγησης Β κατηγορίας για 
τουλάχιστον πέντε (5) έτη, 

β. Έχουν συμπληρώσει την ηλικία των είκοσι τριών 
(23) ετών, 

γ. Έχουν ολοκληρώσει επιτυχώς πρόγραμμα αρχικής 
κατάρτισης Ελαφρών Οχημάτων, όπως προβλέπεται 
στο άρθρο 2, 

δ. Υπόκεινται σε διαρκή περιοδική επιμόρφωση όπως 
ορίζεται στο άρθρο 3 και έλεγχο διασφάλισης ποιότη¬ 
τας όπως ορίζεται στο σημείο 4 του Παραρτήματος IV 
του π.δ. 51/2012 (ΑΊ01), όπως ισχύει. 

ε. Είναι υπάλληλοι της κατηγορίας ΠΕ, ΤΕ ή ΔΕ. 

στ. Δεν είναι ταυτόχρονα εκπαιδευτές υποψηφίων 
οδηγών και οδηγών. 

4. Οι υπάλληλοι - εξεταστές της δοκιμασίας προσό¬ 
ντων και συμπεριφοράς υποψηφίων οδηγών και οδηγών 
των λοιπών κατηγοριών άδειας οδήγησης έχουν τα εξής 
τυπικά προσόντα: 

α. Είναι κάτοχοι ισχύουσας άδειας οδήγησης της συ¬ 
γκεκριμένης κατηγορίας (Α, 0, ϋ ή ΟΕ κατά περίπτωση). 

β/Εχουν ολοκληρώσει επιτυχώς πρόγραμμα αρχικής 
κατάρτισης, όπως προβλέπεται στο άρθρο 2, ήτοι το 
πρόγραμμα Μοτοσικλετών (για τις κατηγορίες ΑΜ, Α1, 
Α2 και Α), Βαρέων Οχημάτων (για τις κατηγορίες 01, 0, 
ϋΐ και ϋ) ή / και Ρυμουλκουμένων (κατηγορίες ΒΕ, 01Ε, 
ΟΕ, ϋΙΕ και ϋΕ). 

γ.Έχουν συμπληρώσει τρία τουλάχιστον έτη ως εξε¬ 
ταστές δοκιμασίας προσόντων και συμπεριφοράς για 
την κατηγορία Β ή είναι κάτοχοι της συγκεκριμένης 
κατηγορίας άδειας οδήγησης για πέντε (5) τουλάχι¬ 
στον έτη. 

δ. Υπόκεινται σε διαρκή περιοδική επιμόρφωση και 
έλεγχο διασφάλισης ποιότητας όπως ορίζεται στο ση¬ 
μείο 4 του Παραρτήματος IV του π.δ. 51/2012 (Α'101), 
όπως ισχύει. 

ε. Είναι υπάλληλοι της κατηγορίας ΠΕ, ΤΕ ή ΔΕ. 

στ. Δεν είναι ταυτόχρονα εκπαιδευτές υποψηφίων 
οδηγών και οδηγών. 

ΑΡΘΡΟ 2 

Αρχική κατάρτιση εξεταστών 

1. Για την ανάδειξη εξεταστών της δοκιμασίας προ¬ 
σόντων και συμπεριφοράς, οι υπάλληλοι που πληρούν 
τις τυπικές προϋποθέσεις του άρθρου 1 οφείλουν να 
παρακολουθήσουν επιτυχώς ειδικό επιμορφωτικό πρό¬ 
γραμμα αρχικής κατάρτισης. 

2. Το πρόγραμμα οργανώνεται από την αρμόδια ορ¬ 
γανική μονάδα του Υπουργείου Υποδομών, Μεταφορών 
και Δικτύων και υλοποιείται είτε από αυτή είτε από το 
Ινστιτούτο Επιμόρφωσης του Εθνικού Κέντρου Δημό¬ 
σιας Διοίκησης και Αυτοδιοίκησης, κατόπιν σχετικού 
αιτήματος της Διεύθυνσης Οδικής Κυκλοφορίας (ΔΟΚ) 
του Υπουργείου Υποδομών, Μεταφορών και Δικτύων. 
Το επιμορφωτικό πρόγραμμα μπορεί να αφορά μία ή 
περισσότερες κατηγορίες άδειας οδήγησης και περι¬ 
λαμβάνει τις θεματικές ενότητες που ορίζονται στην 
παράγραφο 1 του Παραρτήματος IV του π.δ. 51/2012 
(Α'101), όπως ισχύει και ιδίως: 

α. Την ενωσιακή και εθνική νομοθεσία σχετικά με την 
άδεια οδήγησης και την οδική κυκλοφορία. 

β. Το σύστημα θεωρητικής και πρακτικής εξέτασης 
υποψηφίων οδηγών και τις απαιτήσεις της πρακτικής 
δοκιμασίας. 

γ. Θεωρία και τεχνικές αξιολόγησης - εφαρμογή ενι¬ 
αίων κριτηρίων αξιολόγησης. 

δ. Ποιότητα υπηρεσιών. 

ε. Κοινωνική συμπεριφορά - αγωγή οδηγών. 

στ. Την τεχνική της οδήγησης - τεχνική και μηχανική 
οχημάτων. 

3. α. Εκπαιδευτές ορίζονται, με απόφαση του προϊστα¬ 
μένου της Γ ενικής Διεύθυνσης Διοικητικής Υποστήριξης, 
υπάλληλοι του Υπουργείου Υποδομών, Μεταφορών και 
Δικτύων, της κατηγορίας ΠΕ ή ΤΕ, με διετή τουλάχιστον 
εμπειρία στο κύριο έργο της δοκιμασίας προσόντων και 
συμπεριφοράς υποψηφίων οδηγών και, κατά προτίμηση, 
διετή τουλάχιστον προϋπηρεσία σε αντικείμενο συνα¬ 
φές με τις οικείες θεματικές ενότητες. Επίσης, μετά από 


πρόταση των προϊσταμένων των Γ ενικών Διευθύνσεων 
Μεταφορών και Επικοινωνιών των Περιφερειακών Ενο¬ 
τήτων της χώρας, δύνανται να ορίζονται υπάλληλοι, 
όμοιων προσόντων, που υπηρετούν σε αυτές. Ο ορισμός 
των εκπαιδευτών πραγματοποιείται τον Ιανουάριο κάθε 
έτους και αφορά σε προγράμματα που πραγματοποι¬ 
ούνται εντός του έτους αυτού. 

β.Έναν (1) τουλάχιστον μήνα πριν την διεξαγωγή του 
επιμορφωτικού προγράμματος οι εκπαιδευτές υποβάλ¬ 
λουν στην αρμόδια οργανική μονάδα και τη Διεύθυνση 
Οδικής Κυκλοφορίας του Υπουργείου Υποδομών, Μετα¬ 
φορών και Δικτύων πρόταση του φακέλου εκπαίδευσης 
ανά αντικείμενο (όπως εκπαιδευτικό υλικό, τεκμηρίωση, 
παρουσίαση κ.λπ.). Η αρμόδια Διεύθυνση Οδικής Κυ¬ 
κλοφορίας, σε συνεργασία με τους εκπαιδευτές, προ¬ 
βαίνει στην τελική έγκριση του εκπαιδευτικού υλικού 
του επιμορφωτικού προγράμματος διασφαλίζοντας την 
επάρκεια και καταλληλότητά του (όπως συνοχή της 
ύλης, αποφυγή επικαλύψεων κ,λπ.). 

4. α. Τα προγράμματα αρχικής κατάρτισης εξεταστών 
διακρίνονται σε 

(ί) Μοτοσικλετών (κατηγορίες ΑΜ, Α1, Α2 και Α). 

(ϋ) Ελαφρών Οχημάτων (κατηγορία Β). 

(ίϋ) Βαρέων Οχημάτων (κατηγορίες 01, Ο, ϋΐ και ϋ), και 
(ίν) Ρυμουλκουμένων (κατηγορίες ΒΕ, 01Ε, ΟΕ, ϋΙΕ και 
□Ε). 

β. Τα προγράμματα αρχικής κατάρτισης υπαλλήλων- 
εξεταστών «Μοτοσικλετών» και «Ελαφρών Οχημάτων» 
έχουν διάρκεια κάθε ένα επτά (7) ημέρες. Προγράμματα 
που απευθύνονται σε υπαλλήλους-εξεταστές, οι οποί¬ 
οι έχουν ήδη παρακολουθήσει επιτυχώς πρόγραμμα 
αρχικής κατάρτισης οποιοσδήποτε κατηγορίας, έχουν 
διάρκεια τέσσερις (4) ημέρες. Ειδικά, για την ανάδειξη 
εξεταστών «Ρυμουλκουμένων», η διάρκεια του προγράμ¬ 
ματος ορίζεται σε τρεις (3) ημέρες. Τις δύο (2) τελευ¬ 
ταίες ημέρες κάθε προγράμματος πραγματοποιείται η 
θεωρητική και πρακτική εξέταση. 

5. α. Με το πέρας κάθε προγράμματος κατάρτισης 
οι υποψήφιοι εξεταστές υποβάλλονται σε θεωρητική 
και πρακτική εξέταση, προκειμένου να αποδεικνύουν 
ικανοποιητικό επίπεδο γνώσεων, κατανόησης, δεξιοτή¬ 
των και ικανοτήτων. Επιτυχών στη θεωρητική εξέταση 
θεωρείται ο υπάλληλος ο οποίος επιτυγχάνει χαρακτη¬ 
ρισμό αξιολόγησης σύμφωνα με τα οριζόμενα στην κ.υ.α. 
ΔΙΕΚ/Α/Φ.3/48310 (ΦΕΚ 8Β71992), όπως ισχύει, «ΑΡΙΣΤΗ». 

β. Η πρακτική εξέταση πραγματοποιείται σε εκπαι¬ 
δευτικό όχημα της αντίστοιχης κατηγορίας, το οποίο 
οδηγεί εκπαιδευτής υποψηφίων οδηγών. Στο όχημα, 
πέραν του εκπαιδευτή υποψηφίων οδηγών, επιβαίνουν 
ο υποψήφιος εξεταστής και ο εξεταστής. Ο υποψήφιος 
διενεργεί μια πλήρη δοκιμασία προσόντων και συμπε¬ 
ριφοράς, δίνοντας όλες τις εντολές και διενεργώντας 
τους αναγκαίους ελέγχους, προκειμένου να διαπιστώνε¬ 
ται ότι αντεπεξέρχεται επιτυχώς στα καθήκοντα Α' και 
Β’ εξεταστή. Γ ια την πρακτική εξέταση χρησιμοποιείται 
το αντίστοιχο Δελτίο Εξέτασης Υποψηφίου Εξεταστή 
του Παραρτήματος, το οποίο συμπληρώνεται από τον 
παριστάμενο εξεταστή. Η δοκιμασία θεωρείται επιτυχής 
εφόσον ο υποψήφιος εξεταστής πραγματοποιεί έως ένα 
(1) σφάλμα στην «Τήρηση υποχρεώσεων Β’ Εξεταστή» 
και έως δύο (2) σφάλματα στην «Τήρηση υποχρεώσεων 
Α' Εξεταστή». 

ΑΡΘΡΟ 3 

Περιοδική επιμόρφωση 

1. Οι υπάλληλοι - εξεταστές, προκειμένου να συμμε¬ 
τέχουν ανελλιπώς στο κύριο έργο της δοκιμασίας προ¬ 
σόντων και συμπεριφοράς, υπόκεινται σε επιμόρφωση, 
σύμφωνα με τις διατάξεις των επόμενων παραγράφων. 

2. Κάθε υπάλληλος - εξεταστής, υπόκειται σε τακτική 
περιοδική επιμόρφωση διάρκειας τουλάχιστον τεσσάρων 
(4) ημερών, συνεχόμενα ή διακεκομμένα, ανά διετία. Σκο¬ 
πός της επιμόρφωσης, όπως ορίζεται στο σημείο 4.2.1 του 
Παραρτήματος IV του π.δ. 51/2012 (ΑΊ 01), είναι, ενδεικτικά, η 
διατήρηση και επικαιροποίηση των γνώσεων και δεξιοτή¬ 
των εξέτασης, η απόκτηση νέων προσόντων και γνώσεων 
που είναι αναγκαία για την ποιοτική εκτέλεση του έργου 
του, η εξοικείωση με το νέο ρυθμιστικό πλαίσιο αναφορι¬ 
κά με την άδεια οδήγησης και την οδική ασφάλεια κ.ο.κ.. 

3. Οι υπάλληλοι - εξεταστές υπόκεινται, επιπλέον, σε 
διαρκή επιμόρφωση πέντε (5) κατ’ ελάχιστον ημερών 
ανά πενταετία, προκειμένου να αναπτύσσουν και να 
διατηρούν τις απαιτούμενες πρακτικές δεξιότητες οδή¬ 
γησης κάθε κατηγορίας οχήματος. 

4. Η επιμόρφωση της παραγράφου 2 πραγματοποιείται 
με ευθύνη του Υπουργείου Υποδομών, Μεταφορών και 
Δικτύων και της Διεύθυνσης Μεταφορών και Επικοινω¬ 
νιών της οικείας Περιφερειακής Ενότητας. Δύναται, να 
πραγματοποιείται με ειδικά επιμορφωτικά προγράμ¬ 
ματα, με την μορφή ειδικής ενημέρωσης, καθώς και 
ηλεκτρονικής, εξ αποστάσεως εκπαίδευσης. 

5. Υπάλληλος εξεταστής, ο οποίος συμμετέχει στο 
κύριο έργο της δοκιμασίας προσόντων και συμπεριφο¬ 
ράς για περισσότερες κατηγορίες άδειας οδήγησης, 
υποχρεούται σε επιμόρφωση, σύμφωνα με τις διατάξεις 
του παρόντος, σε μία (1) μόνο εκ των κατηγοριών αυτών. 
Επιπλέον, εξεταστής ο οποίος για οποιοδήποτε λόγο 
απέχει από το κύριο έργο της δοκιμασίας προσόντων 
και συμπεριφοράς για χρονικό διάστημα μεγαλύτερο 
των είκοσι τεσσάρων (24) μηνών, υπόκειται υποχρεωτικά 
σε επιτυχή επιμόρφωση της παραγράφου 2 και επα¬ 
ναξιολόγηση, προκειμένου για την εκ νέου συμμετοχή 
του στο έργο. 

ΑΡΘΡΟ 4 

Κριτήρια επιλογής νέων εξεταστών της 
δοκιμασίας προσόντων και συμπεριφοράς 
υποψηφίων οδηγών και οδηγών 

1. Για τον προσδιορισμό των αναγκών σε νέους υπαλ¬ 


λήλους-εξεταστές και τον προγραμματισμό του επι¬ 
μορφωτικού προγράμματος του άρθρου 2, οι προϊ¬ 
στάμενοι των Γενικών Διευθύνσεων Μεταφορών και 
Επικοινωνιών των Περιφερειακών Ενοτήτων της χώρας 
αποστέλλουν στην αρμόδια Διεύθυνση Οδικής Κυκλο¬ 
φορίας του Υπουργείου Υποδομών, Μεταφορών και 
Δικτύων, τα ακόλουθα στοιχεία για κάθε Διεύθυνση 
ή Τμήμα Μεταφορών και Επικοινωνιών αρμοδιότητάς 
τους: 

• Συνολικός αριθμός υπαλλήλων-εξεταστών που συμ¬ 
μετέχουν στο κύριο έργο της δοκιμασίας προσόντων 
και συμπεριφοράς, οι οποίοι κατηγοριοποιούνται σε δύο 
(2) ομάδες [Ομάδα 1: κατηγορίας ΠΕ και ΤΕ, Ομάδα 2: 
κατηγορίας ΔΕ]. 

• Συνολικός αριθμός εξετασθέντων υποψηφίων οδη¬ 
γών το τελευταίο δωδεκάμηνο, οι οποίοι κατηγοριο¬ 
ποιούνται σε τέσσερις (4) ομάδες [Ομάδα 1: ΑΜ, Α1, Α2 
και Α, Ομάδα 2: Β, ΒΕ, Ομάδα 3: 01, Ο, ϋΐ, Ο, ΟΙΕ, ΟΕ, 
ϋΙΕ και ϋΕ χωρίς ΠΕΙ, Ομάδα 4: 01, 0, ϋΐ, ϋ, ΟΙΕ, ΟΕ, 
ϋΙΕ και ΌΕ με ΠΕΙ], 

2. Ο αναγκαίος αριθμός εξεταστών προκύπτει από 
την συνεκτίμηση των ανωτέρω στοιχείων και των 
προβλεπόμενων ελάχιστων προϋποθέσεων για την 
εύρυθμη διεξαγωγή της δοκιμασίας προσόντων και 
συμπεριφοράς. 

ΑΡΘΡΟ 5 
Τελικές διατάξεις 

1. Προσαρτάται και αποτελεί αναπόσπαστο τμήμα 
της παρούσας απόφασης το ΠΑΡΑΡΤΗΜΑ «ΔΕΛΤΙΟ 
ΕΞΕΤΑΣΗΣ ΥΠΟΨΗΦΙΟΥ ΕΞΕΤΑΣΤΗ ΤΗΣ ΔΟΚΙΜΑΣΙΑΣ 
ΠΡΟΣΟΝΤΩΝ ΚΑΙ ΣΥΜΠΕΡΙΦΟΡΑΣ ΓΙΑ ΤΗ ΧΟΡΗΓΗΣΗ 
ΑΔΕΙΑΣ ΟΔΗΓΗΣΗΣ». 

2. Υπάλληλοι - εξεταστές, οι οποίοι κατά τη δημοσί¬ 
ευση της παρούσας έχουν πιστοποιηθεί για την συμμε¬ 
τοχή τους στο κύριο έργο της δοκιμασίας προσόντων 
και συμπεριφοράς με βάση προϊσχύουσες διατάξεις, 
υπάγονται μόνο στις διατάξεις του άρθρου 3 «Περιοδική 
επιμόρφωση». 

ΑΡΘΡΟ 6 
Ισχύς 

Η ισχύς της παρούσας αρχίζει από τη δημοσίευσή της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 


ΔΕΛΤΙΟ ΕΞΕΤΑΣΗΣ ΥΠΟΨΗΦΙΟΥ ΕΞΕΤΑΣΤΗ ΤΗΣ ΔΟΚΙΜΑΣΙΑΣ ΠΡΟΣΟΝΤΩΝ ΚΑΙ ΣΥΜΠΕΡΙΦΟΡΑΣ ΓΙΑ ΤΗ 

ΧΟΡΗΓΗΣΗ ΑΔΕΙΑΣ ΟΔΗΓΗΣΗΣ 

ΣΤΟΙΧΕΙΑ ΥΠΟΨΗΦΙΟΥ ΕΞΕΤΑΣΤΗ 

ΕΠΩΝΥΜΟ: ΟΝΟΜΑ: 

ΟΝΟΜΑ ΠΑΤΕΡΑ : ΑΡΙΘΜ. ΔΕΛΤΙΟΥ ΤΑΥΤΟΤΗΤΑΣ : 


ΩΡΑ ΕΝΑΡΞΗΣ ΕΞΕΤΑΣΗΣ 




ΣΗΜΕΙΩΣΗ 

ΣΦΑΛΜΑΤΩΝ 

ΠΑΡΑΤΗΡΗΣΕΙΣ 

1 . 

Τήρηση υποχρεώσεων Β’ Εξεταστή 




1.1 

Έλεγχος ταυτοπροσωπίας 




1.2 

Έλεγχος εγγράφων εκπαιδευτή 




1.3 

Έλεγχος εγγράφων οχήματος 




1.4 

Έλεγχος Δ.Ε.Ε. 




1.5 

Ορθή συμπλήρωση Δ.Ε.Ε. και Πρακτικού Εξετάσεων 





2. 

Τήρηση υποχρεώσεων Α’ Εξεταστή 




2.1 

Έλεγχος προδιαγραφών οχήματος (βομβητής κλπ) 




2.2 

Ενημέρωση με σαφήνεια για την διαδικασία / σφάλματα / αποτέλεσμα 
εξέτασης 




2.3 

Ορθότητα και σαφήνεια παραγγελμάτων 




2.4 

Ορθή διενέργεια όλων των ειδικών δοκιμασιών (ΟΜΑΔΑ Α' του Δ.Ε.Ε.) 




2.5 

Ορθή επισήμανση σφαλμάτων (ΟΜΑΔΑ Β & Γ του Δ.Ε.Ε.) 




2.6 

Διεξαγωγή εξέτασης σε κανονικές συνθήκες κυκλοφορίας 




2.7 

Ορθή αντίληψη κινδύνου - αποφυγή ατυχήματος 




2.8 

Τήρηση ελάχιστου χρόνου εξέτασης 




2.9 

Ενημέρωση για δυνατότητα δευτεροβάθμιας εξέτασης 




2.10 

Εφαρμογή ενιαίων κριτηρίων κατά την αξιολόγηση 




2.11 

Ορθή συμπλήρωση Δ.Ε.Ε. και Πρακτικού Εξετάσεων 





ΩΡΑ ΛΗΞΗΣ ΕΞΕΤΑΣΗΣ 



ΗΜΕΡΟΜΗΝΙΑ ΕΞΕΤΑΣΗΣ 

ΑΠΟΤΕΛΕΣΜΑ 

ΥΠΟΓΡΑΦΗ 

ΕΞΕΤΑΣΤΗ 

ΟΝΟΜΑΤΕΠΩΝΥΜΟ ΕΞΕΤΑΣΤΗ 






Η απόφαση αυτή να δημοσιευθεί στην Εφημερίδα της Κυβερνήσεως. 
Παπάγου, 4 Μαρτίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



















































